**ANEXA NR. 1**

**la Hotărârea Consiliului local al municipiului Satu Mare**

**Nr.217/30.08.2018**

**Caracteristicile principale şi indicatorii tehnico-economici ai obiectivului de investiţie:**

**,,TRANSFORMAREA ZONEI DEGRADATE CUBIC ÎN ZONĂ DE PETRECERE A TIMPULUI LIBER PENTRU COMUNITATE”**

Denumirea obiectivului de investiţie: **„Transformarea zonei degradate Cubic în zonă de petrecere a timpului liber pentru comunitate”**

Elaborator: SC ARHING PROIECT SRL Satu Mare

Proiect nr. 3./12/03/2018,

Persoana juridică achizitoare: Municipiul Satu Mare,

Ordonatorul principal de credite: Primăria municipiului Satu Mare,

Amplasamentul obiectivului: Zona denumită Cubic, este situată pe malul drept al râului Someș, în partea nordică a municipiului, în imediata vecinătate a cartierului Solidarității.

**INDICATORII TEHNICO – ECONOMICI**:

Valoarea totală a investiției: **11.128.732,96** lei (fără TVA), din care:

Construcții-Montaj: **8.300.502,51** lei (fără TVA).

Eşalonarea investiţiei:

Anul I: **11.128.732,96** lei (fără TVA).

Durata de realizare a investiţiei 10 luni:

* 2 luni pentru realizarea și aprobarea proiectului,
* 8 luni faza de execuție.

**CARACTERISTICI:**

**Amenajarea unui parc cu o suprafață de 45.969,00 mp.**

* Defrișarea vegetației existente (papură, tufișuri);
* Aducerea cotei terenului la cota din proiect prin:
  + Îndepărtarea de la suprafața terenului a resturilor, deșeurilor depozitate recent;
  + Îndepărtarea terenului, prin împingerea și tasarea lui în zonele mai joase, astfel încât să se realizeze nivelarea terenului conform planului de situație;
  + Terasamente;
  + Excavarea de pe suprafața terenului de la cota 121,00 m a 30 cm de pământ;
  + Aducerea unui strat vegetal de 0,50 m grosime pe toată suprafața, strat care va fi așezat după ce se va realiza sistemul de drenaj;
* Amenajarea unui teren de sport;
* Amenajarea unei zone pentru fitness;
* Amenajarea unei zone pentru patine cu rotile;
* Realizarea unei zone pentru bicicliști;
* Realizarea unor alei care vor face legătura între diferitele zone ale parcului, aleile vor fi realizate din piatră naturală;
* Realizarea în parc a unei zone îngrădite destinate plimbării patrupedelor;
* Platforme delimitate de borduri, acoperite cu pietriș;
* Montare bănci;
* Montare cișmele apă potabilă din oțel;
* Montare toaletă ecologică;
* Montare coșuri pentru gunoi menajer;
* Montare a două pavilioane cu masă și bănci;
* Amenajare spații verzi;
* Realizarea unui sistem de irigare automatizat;
* Amenajarea unei alei de flori;
* Realizarea unui sistem de supraveghere;
* Realizarea unui terasament în zona de est a parcului, care să permită organizarea unor spectacole în aer liber, zonă în care nu se vor planta copaci. Aleea se va realiza din pavele de piatră naturală montate pe un pat de nisip. Acestea vor alterna cu zone acoperite cu pietriș mărunt și zone cu pavaj din lemn;
* Vegetația va fi formată din pâlcuri de arbori foioși, arbuști, rășinoase de talie mare și mică, care se dezvoltă în terase decorative tot timpul anului. Dispunerea foioaselor și rășinoaselor se va face astfel încât coloritul oferit să fie divers în toate anotimpurile.

**Lucrări conexe străzii urbane:**

* Pe parcela de 5.249,00 mp se va realiza o legătură între aleea Humulești, aleea Ilisești și continuarea străzii Sălciilor.
* Această stradă va avea:
  + o pistă de biciclete;
  + un trotuar;
  + un carosabil;
  + zone verzi;
  + două zone de parcări;
  + o zonă de gospodărie comunală, zona în care va fi amplasat grupul sanitar ecologic, o stație de pompare, un post trafo.

Prin lucrările propuse rezultă următoarele suprafețe:

* Spații verzi: 41.790,00 mp, din care 40.059,10 mp gazon, 1.730,90 mp rondouri de flori;
* Suprafețe amenajate: 4.179,00 mp;
  + alei pietonale pavate cu piatră naturală: 1.140,00 mp:
  + loc de joacă pentru copii cu 8 aparate: 819,60 mp;
  + platformă pentru patine cu rotile: 320,00 mp;
  + pistă de biciclete 679,00 mp;
  + platformă pentru fitness: 164,90 mp;
  + teren de sport: 1.010,50 mp;
  + platformă pentru pergolă: 45,00 mp;
* cișmele de apă potabilă: 3 buc;
* sistem de irigare;
* arbori, arbuști, flori;
* împrejmuire pentru zona de plimbat patrupede.

Din totalul suprafață de 51218 mp o suprafață de 37 mp pe care este amplasat un punct gospodăresc, nu face obiectul prezentului proiect, datorită faptului că nu este înscrisă Registrul spațiilor verzi ca și zonă degradată.

**• Finanţarea obiectivului:** POR 2014-2020.

Primar, Şef Birou C.T.S.L.

Kereskényi Gábor ing. Criste Florin Călin

Președinte de ședință Secretar

Fanea Dumitru Mihaela Maria Racolța